CELEX: 32015D1143
Language: ro
Date: 2015-07-13 00:00:00
Title: Decizia de punere în aplicare (UE) 2015/1143 a Comisiei din 13 iulie 2015 privind publicarea cu o restricție în Jurnalul Oficial al Uniunii Europene și în cadrul procedurilor naționale a referinței standardului EN 60335-2-15:2002 privind prescripții particulare pentru aparate de încălzit lichide în temeiul Directivei 2006/95/CE a Parlamentului European și a Consiliului (Text cu relevanță pentru SEE)

14.7.2015   
            
            
               RO
            
            
               Jurnalul Oficial al Uniunii Europene
            
            
               L 185/23
            
         DECIZIA DE PUNERE ÎN APLICARE (UE) 2015/1143 A COMISIEI
   din 13 iulie 2015
   privind publicarea cu o restricție în Jurnalul Oficial al Uniunii Europene și în cadrul procedurilor naționale a referinței standardului EN 60335-2-15:2002 privind prescripții particulare pentru aparate de încălzit lichide în temeiul Directivei 2006/95/CE a Parlamentului European și a Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/95/CE a Parlamentului European și a Consiliului din 12 decembrie 2006 privind armonizarea legislațiilor statelor membre referitoare la echipamentele electrice destinate utilizării în cadrul unor anumite limite de tensiune (1), în special articolul 5 alineatele (2) și (3),
   având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (2), în special articolul 11 alineatul (1) litera (b),
   Având în vedere avizul Grupului de lucru „Directiva privind joasa tensiune”,
   întrucât:
   
               (1)
            
            
               În cazul în care un standard național de transpunere a unui standard armonizat, a cărui referință s-a publicat în Jurnalul Oficial al Uniunii Europene și în cadrul procedurilor naționale, are ca obiect unul sau mai multe elemente ale obiectivelor de siguranță stabilite în anexa I la Directiva 2006/95/CE, se presupune că echipamentul electric, conceput pentru a fi folosit în anumite limite de tensiune și construit în conformitate cu standardul respectiv satisface obiectivele de siguranță în cauză.
            
         
               (2)
            
            
               În septembrie 2014, Ciprul a depus o contestație oficială în legătură cu standardul EN 60335-2-15:2002, astfel cum a fost modificat ultima dată prin A11:2012 „Aparate electrice pentru uz casnic și scopuri similare – Securitate – Partea 2-15: Prescripții particulare pentru aparate de încălzit lichide”.
            
         
               (3)
            
            
               Obiecția formală a Ciprului afirmă că standardul EN 60335-2-15:2002, astfel cum a fost modificat ultima dată prin A11:2012, nu conține dispoziții specifice referitoare la aparate pentru cafea sau la aparate de uz general, concepute pentru a fi utilizate sau despre care se știe din experiență că sunt utilizate pentru pregătirea anumitor tipuri de cafea sau pentru încălzirea anumitor lichide (de exemplu, lapte). Acest aparat electric constă dintr-un recipient deschis prevăzut cu un element de încălzire integrat la bază și cu un mâner. Elementul de încălzire este alimentat cu energie prin amplasarea recipientului pe un soclu electric, curentul trecând printr-un racord cu ștecher și priză rotunde, similar celui întâlnit la fierbătoarele convenționale. Înainte de fierbere, cafeaua măcinată se ridică în recipient din cauza energiei termice stocate în aparat, iar cafeaua fierbinte se revarsă, chiar dacă operațiunea este ulterior oprită sau aparatul este ridicat de pe soclu. Încălzirea laptelui duce la efecte de revărsare similare. Ca urmare, există un risc de arsuri grave atunci când lichidul în fierbere intră în contact cu pielea utilizatorilor sau a copiilor aflați în apropiere și standardul ca atare nu conferă prezumția de conformitate cu Directiva 2006/95/CE.
            
         
               (4)
            
            
               În urma examinării standardului EN 60335-2-15:2002, astfel cum a fost modificat ultima dată prin A11:2012, Comisia, împreună cu reprezentanții grupului de lucru „Directiva privind joasa tensiune”, a concluzionat că standardul nu îndeplinește obiectivele de siguranță prevăzute la punctul 1 litera (d) coroborat cu punctul 2 litera (b) din anexa I la Directiva 2006/95/CE.
            
         
               (5)
            
            
               Ținându-se seama de aspectele de siguranță care trebuie îmbunătățite și în așteptarea unei revizuiri adecvate a standardului, publicarea în JOUE și în cadrul procedurilor naționale a referinței standardului EN 60335-2-15:2002, astfel cum a fost modificat ultima dată prin A11:2012, ar trebui să fie însoțită de o avertizare corespunzătoare.
            
         
               (6)
            
            
               Măsurile prevăzute în prezenta decizie sunt conforme cu avizul comitetului instituit prin articolul 22 din Regulamentul (UE) nr. 1025/2012.
            
         ADOPTĂ PREZENTA DECIZIE:
   Articolul 1
   Referința standardului EN 60335-2-15:2002, astfel cum a fost modificat ultima dată prin A11:2012 „Aparate electrice pentru uz casnic și scopuri similare – Securitate – Partea 2-15: Prescripții particulare pentru aparate de încălzit lichide” se publică în Jurnalul Oficial al Uniunii Europene și în cadrul procedurilor naționale cu restricție astfel cum se prevede în anexă.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 13 iulie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 374, 27.12.2006, p. 10.
   
      (2)  JO L 316, 14.11.2012, p. 12.
   
      ANEXĂ
      
         Publicarea titlurilor și a referințelor standardului european armonizat EN 60335-2-15:2002 în temeiul Directivei 2006/95/CE
      
      
                  ESO (1)
                  
               
               
                  Referința și titlul standardului armonizat
                  (și documentul de referință)
               
               
                  Referința standardului înlocuit
               
               
                  Data încetării prezumției de conformitate a standardului înlocuit
               
            
                  Nota 1
               
            
                  Cenelec
               
               
                  EN 60335-2-15:2002
                  Aparate electrice pentru uz casnic și scopuri similare – Securitate – Partea 2-15: Prescripții particulare pentru aparate de încălzit lichide
                  IEC 60335-2-15:2002
               
               
                  EN 60335-2-15:1996
                  + A1:1999
                  + A1:2000
               
               
                  Data a expirat
                  (1.7.2007)
               
            
                  Nota 2.1
               
            
                  EN 60335-2-15:2002/A1:2005
                  IEC 60335-2-15:2002/A1:2005
               
               
                  Nota 3
               
               
                  Data a expirat
                  (1.9.2008)
               
            
                  EN 60335-2-15:2002/A2:2008
                  IEC 60335-2-15:2002/A2:2008
               
               
                  Nota 3
               
               
                  Data a expirat
                  (1.8.2013)
               
            
                  EN 60335-2-15:2002/A11:2012
               
               
                  Nota 3
               
               
                  (23.1.2015)
               
            
                  EN 60335-2-15:2002/A11:2012/AC:2013
               
               
                   
               
               
                   
               
            
                  EN 60335-2-15:2002/AC:2006
               
               
                   
               
               
                   
               
            
                  Restricție: Aplicarea acestei publicații nu conferă o prezumție de conformitate cu obiectivele de siguranță prevăzute la punctul 1 litera (d) coroborat cu punctul 2 litera (b) din anexa I la Directiva 2006/95/CE, în special în ceea ce privește pericolele cauzate de revărsarea cafelei fierbinți sau a lichidelor fierbinți, referitoare la aparatele concepute pentru a fi utilizate sau despre care se știe din experiență că sunt utilizate pentru pregătirea anumitor tipuri de cafea sau pentru încălzirea anumitor lichide (de exemplu, lapte) care se dilată pe durata procesului de pregătire a cafelei sau de încălzire de lichide.
               
            
            
         (1)  ESO: Organismul european de standardizare:
      Cenelec: Avenue Marnix 17, 1000, Bruxelles/Brussels, Belgique/België. Tel.+32 25196871; fax +32 25196919 (http://www.cenelec.eu)
      Nota 1: În general, data încetării prezumției de conformitate va fi data retragerii (date of withdrawal = „dow”), stabilită de Organismul european de standardizare, însă se atrage atenția utilizatorilor acestor standarde asupra faptului că, în anumite cazuri excepționale, aceasta poate fi diferită.
      Nota 2.1: Standardul nou (sau modificat) are același domeniu de aplicare ca și standardul înlocuit. La data precizată, standardul înlocuit își încetează prezumția de conformitate cu cerințele esențiale sau cu alte cerințe ale legislației corespunzătoare a Uniunii.
      Nota 3: În cazul amendamentelor, standardul de referință este EN CCCCC:YYYY, amendamentele anterioare ale acestuia, dacă există, și amendamentul nou citat. Prin urmare, standardul înlocuit se compune din EN CCCCC:YYYY și amendamentele sale anterioare, dacă există, însă fără noul amendament citat. La data precizată, standardul înlocuit își încetează prezumția de conformitate cu cerințele esențiale sau cu alte cerințe ale legislației corespunzătoare a Uniunii.